|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt bizottsági elnök** |

Iktatószám: Napirendi pont: ….

**ELŐTERJESZTÉS**

**A Művelődési, Kulturális és Szociális Bizottság** **2020. október 19-ei rendkívüli ülésére**

|  |  |
| --- | --- |
| **Tárgy:** | **Javaslat a Művelődési, Kulturális és Szociális Bizottság ügyrendjének módosítására** |

**Készítette:**

Prógli Katalin

kulturális és intézményi referens

**Törvényességi szempontból kifogást nem emelek:**

Tóth László

aljegyző

**Az előterjesztést nyilvános ülésen kell tárgyalni.**

**A határozatok elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Vattamány Zsolt bizottsági elnök** |

**Tisztelt Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelete (továbbiakban: SzMSz), valamint a Bizottság 50/2020. (VI.24.) számú határozatával elfogadott ügyrendje határozza meg.

Budapest Főváros VII. kerület Erzsébetváros Önkormányzatának Képviselő-testülete 2020. szeptember 24-ei ülésén a 38/2020. (IX.24.) önkormányzati rendeletével hatályon kívül helyezte a Képviselő-tesület Szervezeti és Működési szabályzatáról szóló 48/2012. (XII.17.) önkormányzati rendeletet és új SzMSz-t alkotott meg. A képviselő-testületi új SzMSz-nek megfelelően a Bizottság Ügyrendjének és a 20/2020. (II.17.) határozatával elfogadott 2020. évi Munkatervének módosítása vált szükségessé.

Kiemelendő módosítások: a Bizottság rendes ülésének napja keddről hétfőre módosult, az ülés írásos anyagainak kézbesítése az ülést megelőző harmadik munkanapig történik meg az SzMSz-nek megfelelően. Ezen túlmenően átvezetésre kerültek az új SzMSz-nek megfelelő jogszabályi hivatkozások, kiegészült a hatásköri jegyzék az ügyrend előző módosítása óta megalkotott vagy módosított rendeletek alapján, továbbá melléklet helyett függelékben szerepel a Bizottság tagjainak névsora, valamint a bizottsági előterjesztés előlapjának mintája.

Fentiek alapján kérem a tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**1.**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága …/2020. (X.19.) határozata a Művelődési, Kulturális és Szociális Bizottság ügyrendjének módosításáról**

Budapest Főváros VII. Kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a határozat melléklete szerinti tartalommal, 2020. november 1-jei hatályba lépéssel elfogadja a 25/2013.(02.15.) számú határozatával elfogadott ügyrendjének módosítását.

**Felelős:** Vattamány Zsolt bizottsági elnök

**Határidő:** 2020 november 1.

**2.**

**Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága …/2020. (X.19.) határozata a Művelődési, Kulturális és Szociális Bizottság 2020. évi munkatervéről**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottság úgy dönt, hogy a jelen határozat mellékletét képező, 2020. március 16-tól 2021. március 15-ig terjedő időszakra vonatkozó munkatervét elfogadja.

**Felelős:** Vattamány Zsolt bizottsági elnök

**Határidő:** 2020. november 1.

Budapest, 2020. október 14.

**Vattamány Zsolt**

bizottsági elnök

Melléklet:

1. számú határozati javaslat melléklete Művelődési, Kulturális és Szociális Bizottság Ügyrendje (1. határozati javaslat melléklete)
2. 2. számú határozati javaslat melléklete 2020. évi Munkaterv (2. határozati javaslat melléklete)