**PÁLYÁZATI FELHÍVÁS CIVIL SZERVEZETEK MŰKÖDÉSI KÖLTSÉGEINEK TÁMOGATÁSÁRA**

**I. A pályázat célja:**

Budapest Főváros VII. kerület Erzsébetváros Önkormányzata (a továbbiakban: Támogató) elkötelezett az Erzsébetvárosban működő civil szervezetek társadalmi szerepvállalásának elősegítésében, a helyi közéletben végzett tevékenységük támogatásában. Erre tekintettel Budapest Főváros VII. kerület Erzsébetváros Polgármestere az államháztartáson kívülre nyújtott támogatások rendjéről szóló 15/2020. (IV.17.) önkormányzati rendelet alapján (a továbbiakban: Rendelet) **pályázatot ír ki Erzsébetvárosban működő civil szervezetek részére működési költségeikhez való hozzájárulás céljából.** Az elszámolható költségek körét az 1. melléklet tartalmazza.

**II. A pályázat benyújtására jogosult:**

Az az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 2. § 6. pontja szerinti civil szervezet, aki

a) Erzsébetvárosi székhellyel rendelkezik és működését Erzsébetváros közigazgatási területén fejti ki tevékenységét vagy nem Erzsébetvárosi székhelyű, de működését Erzsébetváros közigazgatási területén fejti ki és

b) a Rendelet 3. §-a szerinti **nyilvántartásba vételi eljárást** eredményesen lefolytatta.

A nyilvántartásba vételi eljárásról külön felhívásban tájékozódhatnak. A nyilvántartásba vétel iránti kérelem a pályázat benyújtásával egyidejűleg, külön dokumentációban is benyújtható.

**III. Pályázati korlátozások:**

1. Azon szervezetek, akik Erzsébetváros Önkormányzatával közszolgáltatási szerződést vagy közművelődési megállapodást kötöttek, az abban foglalt azonos feladatra pályázatot nem nyújthatnak be.
2. Nem nyújtható támogatás annak a szervezetnek, aki a 2017-2019. évben nyújtott támogatással részben vagy egészben nem számolt el, vagy valótlan elszámolást nyújtott be, vagy a támogatás visszafizetésére irányuló felszólításnak nem tett eleget, vagy nem a támogatott célnak megfelelően használta fel a támogatást és visszafizetési kötelezettségének eleget tett.
3. Nem nyújtható támogatás annak a szervezetnek, aki nem megfelelő vagy valótlan adatokat tartalmazó támogatási kérelmet nyújtott be, vagy a hiányosan benyújtott pályázat esetén a hiánypótlási felhívásnak a meghatározott határidőre nem tett eleget.
4. A választási eljárásról szóló 2013. évi XXXVI. törvény 3. § 3. pontjában meghatározott jelölő szervezetek a Rendelet 3. § (3) bekezdése szerint nem vehetők nyilvántartásba, így pályázat benyújtására sem jogosultak.

**IV. A pályázat benyújtásának tartalmi és formai követelményei:**

1. A pályázatot kizárólag a felhívás 2. melléklete szerinti **támogatási kérelem** nyomtatványon lehet benyújtani papír alapon egy példányban.
2. **A** **kérelemhez csatolni kell**:
3. a civil szervezet létesítő okiratának (alapszabály, alapító okirat) másolatát, amelyen a szervezet képviselője (vagy meghatalmazottja) büntetőjogi felelősségvállaló nyilatkozatával igazolja, hogy a szervezet a támogatási kérelem benyújtásakor az okiratban foglaltak szerint működik,
4. a civil szervezet szakmai tevékenységét bemutató leírást a kerületben kifejtett tevékenységéről, a megvalósított programokról maximum 2 oldalban,
5. a felhívás 3. melléklete szerinti Átláthatósági nyilatkozatot,
6. a civil szervezet képviselőjének aláírási címpéldányát másolatban (az eredeti példány legkésőbb szerződéskötéskor bemutatandó),
7. a civil szervezet beszámolójának – közhasznú szervezet esetén közhasznúsági jelentésének – letétbe helyezését igazoló dokumentumot,
8. a felhívás 4. melléklete szerinti, Összeférhetetlenség, illetve érintettség fennállásáról vagy hiányáról szóló nyilatkozatot, érintettség fennállása esetén a felhívás 5. melléklete szerinti Közzétételi kérelmet,
9. a felhívás 6. melléklete szerinti köztartozásról és a rendezett munkaügyi kapcsolatoknak való megfelelésről szóló nyilatkozatot,
10. amennyiben a kérelmet benyújtó civil szervezet egy szervezet tag szervezete, az anyaszervezet befogadó nyilatkozatát.
11. A támogatási kérelem és mellékletei a [www.erzsebetvaros.hu](http://www.erzsebetvaros.hu) oldalról letölthető, illetve az Ügyfélszolgálatokon átvehető.
12. Amennyiben a civil szervezet a Rendelet 3. §-a szerinti **nyilvántartásba vételi eljárást** eredményesen lefolytatta, mentesül a 2. a)-d) pontok szerinti dokumentumok benyújtása alól.
13. A pályázat hiányos benyújtása esetén **hiánypótlásra egy alkalommal van lehetőség**. A hiánypótlási felhívást a támogatási kérelemben megadott elektronikus levélcímre kézbesítjük, a hiánypótlása nyitva álló határidő 8 munkanap. A határidő kezdő napja az elektronikus levél közlésének napja.
14. A pályázat érdemi vizsgálat nélkül elutasításra kerül, ha
15. az határidőn túl kerül benyújtásra, vagy
16. az igényelt támogatás összege meghaladja a maximálisan igényelhető mértéket, vagy
17. azt nem a benyújtásra jogosult civil szervezet nyújtotta be.

**V. A pályázat benyújtásának határideje, helye és módja:**

**A pályázat benyújtásának határideje:**

**2020. augusztus 31. (hétfő)**

A pályázat papír alapon, egy példányban nyújtandó be az alábbi módok valamelyikén:

* postai úton Budapest Főváros VII. kerület Erzsébetvárosi Polgármesteri Hivatal címére: 1073 Budapest, Erzsébet krt. 6.
* személyesen a Polgármesteri Hivatal Ügyfélszolgálati Irodáin:

1073 Budapest, Erzsébet krt. 6.

1076 Budapest, Garay u. 5.

**VI. A támogatás forrása, mértéke, támogatási intenzitás:**

1. A támogatás nyújtásához rendelkezésre álló keretösszeg: az Önkormányzat 2020. évi költségvetéséről szóló 5/2020. (II.20.) önkormányzati rendeletében 15.000.000 Ft áll rendelkezésre e célra.
2. A támogatás igénybevételéhez önerő nem szükséges, a támogatási intenzitás 100%.
3. A támogatás formája: egy összegben nyújtott, vissza nem térítendő támogatás.
4. A támogatás mértékének alsó és felső határa:
5. amennyiben a civil szervezet a pályázati felhívás megjelenése napját megelőző több mint 10 éve működik/került bejegyzésre, a támogatás mértékének alsó határa 100.000 Ft, felső határa 800.000 Ft
6. amennyiben a civil szervezet a pályázati felhívás megjelentése napját megelőző több mint 1 éve (de nem több mint 10 éve) működik/került bejegyzésre, a támogatás mértékének alsó határa 50.000 Ft, felső határa 500.000 Ft

**VII. A pályázatok elbírálásának módja, értesítés a támogató döntéséről**

1. A pályázatokat Erzsébetváros Önkormányzata Képviselő-testületének Művelődési, Kulturális és Szociális Bizottsága bírálja el a benyújtási határidőt követő 30 napon belül. Csak a Rendeletben és a jelen felhívásban meghatározott feltételeknek megfelelő, hiánytalanul benyújtott pályázat részesülhet támogatásban.
2. A Bizottság a döntése során figyelembe veszi a szervezet működésének eddigi időtartamát, valamint kiemelten kezeli a kulturális tevékenységet folytató, sérültekkel, fogyatékkal élőkkel foglalkozó, illetve érdekvédelemmel és közösségszervezéssel foglalkozó szervezeteket.
3. A Bizottság döntése ellen jogorvoslatnak nincs helye.
4. A pályázatok elbírálásáról a bizottsági döntés meghozatalát követő 20 napon belül elektronikus úton értesülnek a pályázók. Továbbá Támogató a hivatalos honlapján ([www.erzsebetvaros.hu](http://www.erzsebetvaros.hu)) közzéteszi a támogatottak nevét, a támogatás célját, összegét.
5. A nyertes pályázó (a továbbiakban: Támogatott) köteles a támogatás szerződés elkészültéről szóló értesítést követő 20 napon belül a szerződést aláírni. Amennyiben a Támogatottnak felróható okból ezen határidőt követő 30 napon belül nem kerül megkötésre a támogatási szerződés, a támogatói döntés hatályát veszti.
6. A támogatási szerződés elválaszthatatlan részét képezi a „Felhatalmazó levél azonnali beszedési megbízásra” című dokumentum, ennek benyújtásáig a támogatási szerződés a Támogató részéről nem kerül aláírásra.
7. A támogatási szerződés megkötéséhez a Támogatottnak be kell nyújtania továbbá az állami adóhatóság által kiállított köztartozásmentes igazolást, kivéve ha a szervezet szerepel a köztartozásmentes adózói adatbázisban. A támogatási szerződés megkötésének és a támogatás folyósításának gördülékenyebbé tétele érdekében javasoljuk az adatbázisba történő regisztrációt! A szerződés megkötéséig be kell mutatni továbbá a szervezet képviseletére jogosult aláírási címpéldányának eredeti példányát vagy közjegyző által hitelesített másolatát, kivéve ha azt a pályázathoz benyújtotta.

**VIII. A támogatás felhasználására vonatkozó feltételek**

1. **A támogatás összege a 2020. április 1. – 2020. december 31. közötti időtartamban (támogatási időszak)** **felmerült költségekre fordítható**.
2. A támogatás összege a felhívás 1. mellékletében szereplő működési költségekre fordítható.
3. A Támogatott a támogatási szerződésben meghatározott határidőig és módon köteles a támogatás felhasználásáról benyújtania a szakmai és pénzügyi beszámolóját.

**IX. Tájékoztatás**

A pályázattal kapcsolatban további információ a Humánszolgáltató Irodán Nyári Petrától kérhető (Tel: 462-3322, Nyari.Petra@erzsebetvaros.hu).

1. melléklet: A pályázat keretében elszámolható költségek

a) Anyagköltségek

aa) Üzemanyag költségek a szervezet tulajdonában lévő vagy bérelt járművekhez,

ab) Fenntartási-és üzemeltetési anyagok: a működési célt szolgáló bármely berendezés,vagy gép működéséhez szükséges anyagok, számítástechnikai eszközök és egyéb iroda eszközök

ac) Kesztyű, jelmez, táncosok ruházata, sportmez;

ad) Nyomtatvány, irodaszer;

b) Igénybevett szolgáltatások

ba) Szállítás, rakodás, raktározás költségei;

bb) Irodahelyiség, székhelyszolgáltatás bérleti díja;

bc) Javítás, karbantartás költségei;

bd) Szakkönyvek, előfizetési díjak;

be) Posta, telefon és kommunikációs költségek;

bf) Oktatás, képzés költségei;

bg) Kiadványok előállítási költsége, pályázati költségek.

c) Egyéb szolgáltatások:

ca) Közüzemi díjak (elektromos áram, víz, szemétszállítás, gáz, közös költség);

cb) Hatósági, igazgatási – szolgáltatási díjak, illetékek;

cc) Bankköltségek;

cd) Hirdetési és reklámköltségek;

ce) Honlap fenntartás költségei.

d) Kis értékű tárgyi eszközök, szellemi termékek, immateriális javak bruttó 200.000,- Ft egyedi értékhatár alatt:

da) Irodai gépek és berendezések;

db) Kommunikációs és prezentációs eszközök;

dc) Biztonsági eszközök;

dd) Irodai és ügyviteli szoftverek.